ગણદેવી રોડ પર કોન્વેન્ટ સ્કુલની સામે છેલ્લા ઘણા સમયથી મુકવામાં આવેલ કચરા પેટીના કારણે રોડની બાજુએ મુકેલ કચરા પેટીની આસપાસ ગંદકીનું સામ્રાજ્ય બની ગયું હતુ. સ્કુલમાં બાળકોને મુકવા આવતા વાલીઓ ત્રસ્ત થઇ ગયા હતા. આ બાબત કરાટેકા અને સફાઇ ઝુંબેશના બ્રાંડ એમ્બેસેડર વીસ્પી કાસદને ધ્યાને આવતા તેઓ ઘટનાસ્થળે પહોંચ્યા હતા અને કચરા પેટીવાળા વિસ્તારને સાફ કરાવ્યો હતો. તેઓ પણ તેમની ટીમ સાથે આ સફાઇ ઝુંબેશમાં ઝોડાયા હતા અને એ જગ્યાએ બેઠકની વ્યવસ્થા ગોઠવી ચોખ્ખીચટ બનાવી દેવાઇ હતી.